AKCIJA VIKEND Neslavni rekorder napuhao 3,13 promila // Sankcioniran mladi vozač u Križevcima, a vozači su jurili i do 185 km/sat

Crna kronika

Tijekom vikenda, od 3. do 6. studenog, na području Policijske uprave koprivničko – križevačke zabilježeno je pet prometnih nesreća, od kojih prometna nesreća u kojoj je jedna osoba lakše ozlijeđena, izvijestili su iz policije.

Jednu prometnu nesreću s materijalnom štetom skrivio je mladi vozač.

Okolnosti uslijed kojih je došlo do prometne nesreće bile su vožnja na nedovoljnoj udaljenosti, nepropisno kretanje kolnikom, oduzimanje prednosti prolaska i vožnja neprilagođenom brzinom.

Utvrđeno je 138 prometnih prekršaja, od čega 20 prekršaja upravljanja vozilima pod utjecajem alkohola i 33 prekršaja vožnje nepropisnom i neprilagođenom brzinom.

U posebnim prostorijama do prestanka djelovanja opojnog sredstva zadržana su dva vozača, dok su dva bila uhićena.

Radi upravljanja vozilima pod utjecajem alkohola sankcioniran je mladi 21 – godišnji vozač koji je u petak, 3. studenog, u 23.30 sati na Trgu bana Josipa Jelačića u Križevcima upravljao osobnim automobilom pod utjecajem alkohola od 0,57 promila.

Najveća koncentracija alkohola u nadzoru prometa utvrđena je u nedjelju, 5. studenog, u 18.13 sati u Ulici Đure Sudete u Virju, kada je 45 – godišnji vozač upravljao biciklom pod utjecajem alkohola od 3,13 promila.

Najveća brzina kretanja vozila u nadzoru prometa utvrđena je u ponedjeljak, 6. studenog, u 1.29 sati u Koprivničkoj ulici u Glogovcu, kada je 23 – godišnji vozač upravljao osobnim automobilom brzinom od 132 kilometara na sat, na mjestu gdje je brzina ograničena na 50 kilometara na sat.

U petak, 3. studenog, od 14 do 20 sati na području Policijske postaje Đurđevac proveden je pojačani nadzor prometa. Izvršen je nadzor 62 vozača i vozila, od čega pet vozača teretnih vozila, tri vozača bicikla i 54 vozača osobnih automobila. Utvrđeno je 17 prometnih prekršaja, od čega šest prekoračenja dopuštenih brzina kretanja, dva upravljanja vozilima pod utjecajem alkohola, upravljanje vozilom za vrijeme izrečene zaštitne mjere zabrane upravljanja, upravljanje vozilom za koje je isteklo važenje registracije do 15 dana, upravljanje tehnički neispravnim vozilom, prelazak vozilom na suprotni prometni trak, dva nepoštivanja prometnog znaka, nekorištenja sigurnosnog pojasa, neposjedovanje vozačke dozvole i nepropisno korištenje auto-kuke.

Najveća koncentracija alkohola utvrđena je u 18.10 sati u Virju, gdje je 58 – godišnji vozač upravljao biciklom pod utjecajem alkohola od 1,35 promila. U Ulici grada Vukovara u Đurđevcu u 17.30 sati utvrđeno je najveće prekoračenje dopuštene brzine kretanja u naselju, kada se 41 – godišnji vozač osobnim automobilom kretao brzinom od 111 kilometara na sat, iako je brzina ograničena na 70 kilometara na sat.

Na otvorenom dijelu D 2 Đurđevac – Budančevica utvrđeno je najveće prekoračenje dopuštene brzine kretanja van naselja, kada je 32 – godišnji vozač upravljao osobnim automobilom brzinom od 185 kilometara na sat , iako je brzina ograničena na 90 kilometara na sat.

prigorski.hr